KĀ MĀCĪT PELDĒT 2026 
APMĀCĪBU DIENAS PROGRAMMA, 2. LĪMENIS
8:30		Reģistrācija
9:00	Teorētiskā nodarbība. Peldētprasmju apgūšanas metodika atbilstoši skolēna spējām, attīstībai un veselībai. Peldēšanas veidu apguves nepieciešamība, attīstot spēju ilgstoši veikt peldējumu, izplatītākās kļūdas to apguvē. Praktiski ieteikumi nodarbību vadīšanā un nodarbības plāna veidošanas pamatprincipi, skolēnu spēju novērtēšana, programmas adaptācijas iespējas saskaņā ar skolēna spējām.
11:20	Praktiskā nodarbība peldbaseinā. Trīs peldēšanas stilu aktualizēšana – brass, peldēšana uz krūtīm (krauls) un peldēšana uz muguras, skaidrojošais darbs par elementu apguves nepieciešamību caur personīgo pieredzi, izprotot uzdevuma izpildes sarežģītību un adaptācijas nepieciešamību atbilstoši skolēnu vecumam un spējām; problēmu un kļūdu identificēšana uzdevumu izpildes laikā, korekcija.
13:00	Pusdienu pauze
14:00	Teorētiskā nodarbība. Drošas rīcības uz un pie ūdens pamatprincipu iekļaušana peldētapmācības apmācību procesā, izdzīvošanas prasmju ūdenī attīstība, rīcība ārkārtas situācijā. Savu spēju novērtēšana un palīdzības sniegšanas algoritms cietušajam.
15:40	Praktiskā nodarbība peldbaseinā. Drošas rīcības prasmju stiprināšana – rīcība dažādās situācijās un nelaimes gadījumu situāciju izspēle – izkrišana no ūdens transporta līdzekļa (laiva, SUP dēlis, kanoe laiva u. tml.) un peldēšanas tehnikas nokļūšanai drošībā; palīdzība nelaimē nonākušajam, rīcība ārkārtas situācijā uz ūdens.
Kompleksā uzdevuma izpilde ar mērķi novērtēt savas spējas un rīcību, nonākot dzīvībai bīstamās situācijās ūdenī.
	Daudzveidīgas fiziskās aktivitātes ūdenī, ieteikumi bērnu intereses saglabāšanai ūdens kompetences iegūšanai – spēles, rotaļas, nodarbības plāna ieteikumi.
18:30 		Apmācību noslēgums

Svarīgi!
Sertifikāta saņemšanai dalība visās teorētiskajās un praktiskajās nodarbībās peldbaseinā obligāta. 
Peldbaseina apmeklējumam līdzi jāņem: peldbikses/peldkostīms, dušas piederumi, peldbaseina čības, dvielis, peldcepure un peldbrilles, tīras drēbes – garais treniņtērps (bikses, jaka vai džemperis, t-krekls), kas tiks izmantots situācijas izspēlei – iekrišana ūdenī ar drēbēm. 

LEKTORI: 
Pāvels Murāns, peldēšanas treneris, sporta un peldēšanas skolotājs, Latvijas rekordists peldēšanā, 2004. gada Vasaras Olimpisko spēļu dalībnieks.
Toms Jēkabsons,  peldēšanas un burāšanas treneris bērniem un pieaugušajiem, ūdens sporta entuziasts, “Liepājas Olimpiskā centra” baseina un SPA vadītājs. 
Kristaps Vaģelis, peldēšanas treneris un interešu izglītības skolotājs bērniem no 5 gadu vecuma. Atklātā ūdens peldēšanas sacensību “Ciecernieks” organizators.
